Page:Thrummy Cap and the ghaist (2).pdf/12

 l2

But scarcely three bare weeks were past. When death did come and grip me fast, Sae sudden that I had nae power, The charter back for to restore. Soon after that hame came the heir, And syne got up tho’ reefu’ rair. What sorrow was come of his rights, They sought them several days and nighty But never yet hae they been seen, As I aneath a meikle stane. Did hide them in the chamber wa’, Weel sew’d up in a leather ba’, But I was neer allowed to rest, Until the same I had contest, But this to do I hadna power, Frae yontime to this verra hour. That I revealed it unto you, And now I’ll tell you what to do. Till nae langsyne nae mony kent, That this same laird the rights did want. But now they hae him at the law, And the niest owk the laird man shaw. Afore the court the rights o’s land; This puts him to an unco stand: For if he dinna shaw them there, O a’ his land he’ll be stript bare. Nae hope has he to save’s estate. This makes him sour and unco blate; He canna think whar’s rights can be. And neer expects them mair to see. But now my friend mark what I tell, And ye’ll get something to yoursel: